मिश्रा ने प्रियंका गांधी की फोटो डाल पूछा- मिया खलीफा नहीं आई, वह भी कुश्ती चैंपियन
WFI President Brij Bhushan Sharan Singh Sexual Harassment Case भारतीय कुश्ती महासंघ (WFI) के अध्यक्ष बृजभूषण शरण सिंह की गिरफ्तारी के लिए लगातार जंतर-मंतर पर धरने को जारी रखे हुए पहलवानों पर अब भाजपाईयों ने अमर्यादित टिप्पणी करनी शुरू कर दी है।
भारतीय कुश्ती महासंघ (WFI) के अध्यक्ष बृजभूषण और पहलवानों के बीच चल रहे विवाद के बीच BJP नेता जनार्दन मिश्रा ने विवादित टिप्पणी की है। उन्होंने पहलवानों के धरने का समर्थन करने आई कांग्रेसी नेता प्रियंका गांधी की तुलना पोर्न स्टार मिया खलीफा से की।
जर्नादन मिश्रा ने प्रियंका गांधी के महिला पहलवानों के साथ धरने पर बैठी फोटो को शेयर करते हुए लिखा- मिया खलीफा नहीं आई प्रदर्शन के समर्थन में???, वो भी तो कुश्ती चैंपियन है ब्रो...!!। मिश्रा ने एक के बाद एक कई ट्वीट किए। हालांकि इन विवादित पोस्ट के बाद मिश्रा लगातार सोशल मीडिया पर ट्रोल हो रहे हैं। बड़ी संख्या में लोग उन्हें उन्हीं की भाषा में जबाब दे रहे हैं।
पढ़िए जर्नादन मिश्रा द्वारा किए गए ट्वीट...
ट्वीट नंबर 1 : लंगोट कच्छे पहन के पहलवानी कर रहे थे तो इज्जत मिली!। आज पूरे कपड़े पहन कर धरना देने से तुम तो नंगे हो गए..।
ट्वीट नंबर 2 : लोग दूसरों पर कीचड़ उछालते हैं, लेकिन महिला पहलवान खुद पर ही कीचड़ उछाल रही हैं??।
ट्वीट नंबर 3 : जो खानदानी पहलवान है वो पटक कर मारता वहीं पर, तुम्हारा यौन शोषण बता रहा है। तुम्हारी पहलवानी नई नई है।
ट्वीट नंबर 4 : एक आम लड़की को तुरंत पता चल जाता है कि उसका यौन शोषण हुआ है। पर जितनी भी सेलेब्रिटीज होती उनको सालों लग जाते है समझने में की उनका यौन शोषण हुआ है। ऐसा क्यों ?।
ये खबरें भी पढ़ें...
हरियाणा के मंत्री का बृजभूषण पर निशाना:चौटाला बोले- इस्तीफा दे देना चाहिए, सिद्धू ने कहा- देरी हुई तो जान की बाजी लगा दूंगा
भारतीय कुश्ती संघ (WFI) के अध्यक्ष बृजभूषण सिंह की गिरफ्तारी के लिए दिल्ली में जंतर मंतर पर पहलवानों का धरना 9वें दिन जारी है। सोमवार को पंजाब कांग्रेस के वरिष्ठ नेता और पूर्व क्रिकेटर नवजोत सिद्धू रेसलर्स के बीच पहुंचे और BJP सांसद बृजभूषण को तुरंत अरेस्ट करने की मांग की। हरियाणा में BJP-JJP सरकार के मंत्री रणजीत चौटाला ने भी कहा कि बृजभूषण को इस्तीफा दे देना चाहिए। (पढ़ें पूरी खबर)
बृजभूषण बोले-मुझे फांसी दे दो, खेल मत रोको:पहलवानों से कहा- दिल्ली पुलिस पर भरोसा नहीं तो CBI जांच करा लो, धरने में बाबा का हाथ
WFI अध्यक्ष और भाजपा सांसद बृजभूषण शरण ने यूपी के गोंडा में अपने पैतृक आवास पर कहा, "भले ही मुझे फांसी पर चढ़ा दो, लेकिन गेम को मत रोको। 4 महीने से खेल बंद हैं। मैं पहलवानों से कहूंगा कि आप कैंप को मत रोको। बच्चों के नेशनल, कैडेट गेम कराओ। अगर आपको दिल्ली पुलिस की जांच पर भरोसा नहीं है, तो CBI से जांच करा लो।" (पूरी खबर पढ़े)
रेसलर्स को मिली पुलिस सुरक्षा:बृजभूषण बोले- आरोप लगाने वालीं खिलाड़ी एक ही अखाड़े की, जिसके कर्ता-धर्ता दीपेंद्र हुड्‌डा
दिल्ली के जंतर-मंतर पर पहलवानों का धरना आठवें दिन भी जारी है। इस बीच सुप्रीम कोर्ट के आदेश पर दिल्ली पुलिस ने सभी सातों शिकायतकर्ता महिला खिलाड़ियों को सुरक्षा दे दी है। सभी की सुरक्षा में 1-1 सिपाही को तैनात किया गया है। इनकी ड्यूटी 12-12 घंटे की होगी। समीक्षा के बाद सुरक्षा यूनिट के कर्मियों की तैनाती की जाएगी (पूरी खबर पढ़ें)